
إنتاج فريق التفريغ بشبكة الطريق إلى الله 


شبكة الطربق إلى الله way2allah.com‏ 





اسم المادة: كتاب دراسات قر آنية - سورة الرعد 
من سلسلة: تدبرالقرآن تشويق وتطبيق 
لفضيلة الشيخ: د. أحمد عبد المنعم 





السلام عليكم ورحمة الله وبركاته. 

بسم الله والصلاة والسلام على رسول الله -صلى الله عليه وسلم-, 
أهلاً بكم في الأسبوع السادس والأخير من مساق تدبر القرآن تشويق 
وتطبيق» بفضل الله -سبحانه وتعالى- وصلنا بفضل الله -سبحانه 
وتعالى -- إلى خاتمة هذا المساق. 

فكرة المساق تان بكررهاء إن فكرة المساق هي تنمية القدرة الذاتية 
على أن الإنسان يتعامل مع القرآن. إن أحيانً الإنسان بيكون عارف 
قيمة شيء لكن بيفقد الدافع وبيفقد الذاتية اللي تدفعه إنه يبذل مجهود 


تجاه ما يحب. 


"كتاب دراسات قرآنية - سورة الرعد" من سلسلة "تدبر القرآن تشويقٌ وتطبيقٌ" 









شبكة الطربق إلى الله way2allah.com‏ 

احنا المفروض أغلى ما نملك هو كتاب الله -سبحانه وتعالى-» وعارفين 
إن القرآن هو النور والبصائر والهدى والبينات» طبعًا أنا بكلم الموقنين 
أن القرآن هو كلام الله -سبحانه وتعالى-. 

طيب أمال فين الإشكال؟ الإشكال إن احنا عايزين نصل إلى أعلى 
شيء في تدبر القرآن بدون ما ببذل مجهود. فعايزين حد يقولنا 
الخلاصة عايزين حد يقولنا درس يعيشناء طب فين المجهود اللي احنا 
هنبذله؟ فكان الغرض من المساق ده إن احنا نساعد بطريقتين» نساعد 
إن الإنسان يكون عنده ذاتية على الارتباط بالقرآن بطريقتين: 

أول حاجة: تنمية وتقوية الدافع اللي بداخله, عشان كده عملنا فكرة 
التشويق» يبقى أول شيء: تنمية وتقوية الدافع اللي داخل الانسان إن 
هو يتحرك تجاه القرآن» ده كان عن فكرة التشويق. 

طيب بعد ما بفضل الله الدافع بقى قوي» وبقى عنده خلاص فعا 
اشتياق إنه يرتبط بالقرآن. أحيانً مبيكونش عارف ما هو الطريق, 
فكانت الفكرة كيف يطبق؟ يبقى كان المساق تشويق وتطبيق. 

بدأنا بفضل الله -سبحانه وتعالى-بالتشويق من خلال كتاب "تدبر 
القرآن" بتاع الشيخ السنيدي» وأنا شايف إن الكتاب فعلًا جيد» وفرق 
مع ناس كتير لما قرأوه قراءة بتركيز بعيدًا عن المشاغل» بعد كده خدنا 
نموذج تطبيقي كان في الأسبوع الثالث مع تفسير سورة الحجرات مع 
اشن فريد الأنصاري» واخترنا سورة اا في المعالم الأخلاقية اللي 
بتبني امجتمع المسلم» بعد كده خدنا تشويق آخر بنظرة أخرى للقرآن 
ال الفني". وبعد كده خدنا س من المفصّل من القرآن من 
أحداث يوم القيامة في سورة القيامة. 
بعد كده المجلس الأخير؛ امجلس السادس حاولنا إنه يجمع بين الحاجتين 
إنه بيجمع بين التشويق وبين التطبيق» فتجد مجلس النهاردة هو ممكن 
يبقى طويل شوية وأقصد إن الجلس طويل مش إن أنا اللي هتكلم 
كتير؛ لأن زي ما قلنا إن المساق ده مش الغرض منه إن أنا أشرح, هو 
الغرض منه إن أنا مجرد أشوّق وأعينك كيف تطبق» لكن أنت اللي 
هتبذل امجهود, يعني زي في كتير دلوقتي من احاضرات» احاضر مش 
بيدخل يشرح» هو احاضر بيدخل يقولهم اللي هو في التعليم الذاتي. 

يقوله دي هتلاقيها في المكان الفلان» والمعلومة دي هتجيبها من الموقع 
الفلاي» والكتاب ده بيتذاكر بمذه الطريقة» لكن هو اللي هيبذل 
اللجهود. 

وأنا شايف إن ده على امجال الواسع» وعلى الزمن يعني المستمر ده 
أفضل طريق؛ لأن دي اللي هتخلي الإنسان هو يرتبط بنفسه بكتاب 
الله -سبحانه وتعال -. 






نبدأ المجلس, المجلس بيحتوي على الحاجتين؛ التشويق والتطبيق: 

لذلك اختارنا كتاب حقيقة أنا شايف إن الكتاب ده رائع وممتع, وقيمة 
الكتاب ده اللي کل عنه النهاردة إن شخص عاش مع القرآن» احنا 
قلنا في شخصيات ممكن نطلق عليها مجارًً كلمة شخصيات قرآنية؛ يعني 
ناس ادت وقت وأعمار وفكر وجهد ومجهود لفهم كتاب ربنا -سبحانه 
وتعالى-» يعني ناس فعلا تعبت» ناس قعدت فترة كل تركيزها الذهني 
إن هي تفهم القرآن. وعاشت وقت من عمرها لده. فطلعت منتج بعد 
ما تفاعلت هي مع القرآن ومع المجهود والذهن والخبرة» كل واحد كان 

له خبرات مختلفة, يعني ده له خبرة في مجال العقيدة, وده له خبرة في 
الجهاد. وده له خبرة في نصرة الدين, وده له خبرة في الدعوة إلى الله - 
سبحانه وتعالى-. كثرة التنوعات دي واجهودات اللي بذلوها بتطلع في 
الآخر منتجات مختلفة لكنها ثرية جذًا. 

فإنك أنت ربنا يرزقك وتقرأ لشخص يديك منتج بعد ما بذل مجهود 
زي الشيخ فريد الأنصاري مثلاء والشيخ فريد الأنصاري لف على كتير 
من الحركات الإسلامية, واشتغل في كتير من الأماكن لنصرة الدين, 
وراجل أصلا عنده زاد علمي قوي, فبالتالي بعد كل ده لما يعايش القرآن 
ويطلع لك منتج في مجالس القرآن, مهم جذًا إنك تقرأ المنعج ده» مش 
المهم إن أنت تنسخه. وإنك أنت تحفظه» لا إنك تستفيد من النتج 


بتاعه. 


الشخصية اللى معانا النهاردة هو محمد قطب أخو سيد قطب صاحب 
الظلال. ميزة الكتاب بقى بتاع محمد قطب اللى هو كتاب النهاردة 


اللى هو امه "دراسات قرانية". 

قيمة الكتاب ده في أكتر من حاجة: 

أول حاجة: إن دي شخصية قرآنية عاشت مع القرآن لفترة طويلة. 
ثانيًا: إن الشيخ محمد قطب الميزة اللي فيه في الكتاب ده إنه وفَّر عليك 
إنك تقرأ حتة في كتاب وحتة في کتاب» حط كل تجربته في كتاب واحد. 
يعني الكتاب لما تيجي تبص للفهرس بتاعه. كل التجربة؛ طريقة 
المعايشة, قصته مع القرآن» نظرة القرآن فيما يظن هو أو فيما يراه هو 
قدمهولنا كنموذج عن الإيمان بالله» وعن الإيمان باليوم الآخرء وعن 
الإمان بالملائكة, وبعد كده أخلاقيات لا إله إلا اللّه. 

والراجل تطوع واختار تلات سور مكية وشرحهم» وتلات سور مدنية 
وشرحهم. 

اختار تلات سور مكية: الرعد» ولقمان» وفاطرء واختار تلات سور 
مدنية: البقرة» وال عمران, والنساء» وشرح كل السور دي» الست 
سور شرح مجمل سريع» بيمر على السورة مش بيشرح تفسير مفصل› 
بيمر كده مجمل على هذه السورة, وفي الآخر عمل مبحث أكثر من 
رائع امه "كيف نقرأ القرآن؟" ختم به هذا الكتاب. 

يبقى دي تجربة ثرية» أنت ممكن تختلف معاهاء ممكن تختلف مع محمد 
قطب في بعض القضاياء وزي ما أنا مكن بختلف معاه في بعض القضاياء 
تمكن تخالفه في بعض الاختيارات» لكن أنا هنا يهمني في المساق ده كله 
مش اختيارات الأشخاصء يعني لما اخترنا الشيخ فريد الأنصاري أو 
سيد قطب أو محمد قطب أو الشيخ السنيدي» لما اخترنا الأربع 
شخصيات دول إن هم يبقوا معانا في المساق» مش اخترت اختياراتهم 
الحركية أو اختياراتهم التطبيقية في الواقع» أنا عايز تجربتهم في معايشة 
القرآن, إن احنا نستفيد منهاء وإن احنا في المساق ده نتعرض لأربع 
شخصيات بانتماءات مختلفة بأفكار مختلفة, ده هيعمل عندك نوع من 
الإثراء إنك تنظر للقرآن من زوايا مختلفة. 

تعالوا نشوف بقى الكتاب ده» احنا قولنا الكتاب قصة شخص, قصة 
متكاملة لشخص مع القرآن» عارف مغلا لما تيجي تقرأ كتاب فكري 
مغلا للمسيري مثلا, وتجد إنه حط رحلته الفكرية كلها في كتاب ضخم, 
فممكن يوفر عليك إنك تقرأ تجربته جزء من هنا وجزء من هنا هو وفر 

عليك ده» هو ده بقى تجربته القرآنية كاملة وضعها في هذا الكتاب اللي 
هو اسعه إيه؟ دراسات قرانية. 

طبعًا أفضل إن هو يبقى معاك ورقي وإن كان هيبقى صعب الحصول 
عليه شوية لکن هو موجود وهنرفعه لكم بإذن الله -سبحانه وتعالم 


ا مجلس ده اللي في ختام المساق هيبقى عبارة عن حاجتين: 
مقدمة بدأ ما الشيخ: 

أنا أنصحك قبل ما أقول أنا هعمل إيه النهاردة إنك أنت تقرأ الكتاب 
كاملا بس عشان أنا عارف إن يعني الذاتية ضعيفة والجهود 
والانشغالات فاحنا هنختار بس جزئين صغيرين خالص من الكتاب» 
يعني الكتاب عبارة عن ٠‏ ٠ه‏ صفحة, احنا هنختار ستين صفحة في 
الأول وأربعين صفحة في النص» هنختار منهم ٠٠١‏ صفحة أو أقل, 
لكن أنا أنصح الشخص اللي خلاص خلص المساق ده وعايز يختار 
كتاب يعيش معاه شهر يقرأ كتاب دراسات قرآنية» خاصة لو قرأ كتاب 

تدبر القرآن للسنيدي» عايز كتاب واحد يعيّشه مع القرآن ويقعد معاه 
فترة, يقراه يدندن فيه أنا مش عايزك تخلصه: يعني الكتاب ده زي بقية 
الكتب اللي بنختارها هنا مش غرضي إنك تخلصهاء مش إنك واجب 
وعملت صح أنا خلصت الكتاب» لا أنا عايزك تعيش مع الكتاب ده 
اقعد معه شهرين معنديش مشكلة, لكن تعايش المكتوب, ثم الآيات 
اللي بيحيل عليها والسور اللي بيشرحها تصلي با في قيام الليل 
صدقني لو عملت ده هيفرق معاك كتير بإذن الله -سبحانه وتعالى-. 
طيب تعالوا نشوف هو احنا قولنا عمل مقدمة الأول عن قصته مع 
القرآن» مقدمة صغيرة ودي هتكلم عنها دلوقتي, وبعدين اتكلم وده 
مبحث ضخم ومهم جذدَاء نظرة القرآن للعقيدة» من خلال القرآن 
بيتكلم ازاي عن الإيمان بالله؟ القرآن ب ازاي عن اليوم الآخر؟ 
القرآن بيتكلم ازاي عن الأنبياء؟ عن قصص القرآن؟ عن الشيطان؟ 
وفي الآخر أخلاقيات لا إله إلا الله. 

احنا من كل ده اخترنا مبحث الإيان باللّه, يعني أنا شايف إن هو أهمهم 
وأفضلهم, اختار ست سور: تلاتة مكية» وتلاتة مدنية» هنختار احنا 
سورة واحدة سورة الرعد. 

يبقى في باب التشويق: هناخد مبحث الإيمان بالله في باب التطبيق: 
هناخد سورة الرعد. 


سورة الرعد فيها كلام كتير عن ربنا ومعرفة الله فكان مناسب إن احنا 
نختار سورة الرعد مع مبحث الإيمان بالله» يبقى مبحث الإيمان بالله هو 
مبحث التشويق؛ إنه بيشوقك القرآن بيتكلم ازاي عن ربناء التطبيق 
بتاعه سورة الرعد. 

يبقى المجلس النهاردة هو عبارة عن تشويق من خلال مبحث الإيمان 
بالله» من كتاب دراسات قرآنية, ثم التطبيق هو مبحث سورة الرعد 
أيضًا من نفس الكتاب. 

ممكن تحس إن عدد الصفحات المطلوب منك في المجلس ده كبير شوية 
٠١ ٠‏ صفحة مثلاء لذلك ده آخر مجلس, معاك أسبوعين, 

حط لنفسك أسبوعين إنك تخلص المطلوب منك قراءته» لكن أنا مش 
غرضي إنك تقرأ قراءة سريعة, أنا عايز قراءة متأنية» يعني لو أنت الوقت 
عدى منك بس قرأت قراءة متأنية وعايشت الكلام المكتوب, والآيات 
اللي بيكتبها تقرأهاء أحيانًا الواحد وهو بيقرأ فيلاقي المؤلف ملا جايب 
مجموعة من الآيات يقوم يعديهاء لاء الآيات هنا جاية عشان تقرأهاء 
يعني ده من الأخطاء في القراءة إنك أنت تبص على الآيات كده تعديها 
بعينك» طب ليه أصلا؟ ده أنت المفروض تقرأها وتعايشهاء -بإذن الله- 
يبقى احنا هنتكلم على تلت حاجات: 

.١‏ قصته مع القران. 

؟. مبحث الإيمان بالله. 

۳. تفسير سورة الرعد. 

أو عشان يبقى الكلام منضبط فعلا علميًا هو مش تفسير» هو وقفات 


سريعة مع سورة الرعد. هو بيمر بقلمه الرشيق الأديب أشبه بأخيه. 

وهو قال إن هو اتأثر بأخيه سيد قطب في مسألة التعامل مع القران 


وخاصة كتاب التصوير الفني» بيمر مرور سريع على سورة الرعد. 


طيب» تعالوا نشوف قصته مع القرآن: 
طبعًا في الحاجات التلاتة إشارات سريعة مش هنطول يعني؛ لأن ده 
المطلوب منك إنك تقرأه, بدأ محمد قطب. والمقدمة رائعة تدلك إن 
شخص فعلا عاش مع القرآن في كل مراحل حياته, جاب تقريبًاء تقريبًا 
حاولت أعدهم ما يقارب من سبع أو ست مراحل مع القرآن» آه سبع 
مراحل مع القرآن. 

كل مرحلة عمرية كان له طريقة في فهم القرآن» يكبر شوية ويدرس 
علوم مختلفة, حتى علوم مش شرعية تؤثر على فهمه للقرآن» فيرجع 
للقرآن بقهم مختلف, فيكبر؛ فيصبح أكثر نضجًا وأكثر علمًا وأكثر 
عقلاً فيرجع للقرآن. وده يدلك إن القرآن يصاحبك في كل مراحلك 
العمرية» متقولش دلوقتي لأ ده القرآن ها أنا أبقى عالم, أو لما أبقى شيخ 
أو لما ألتزم أو لما أتخرج من الجامعة, لاء لاء القرآن يصاحبك وأنت 

حتى طفل» لذلك هو بدأ قصته مع القرآن» بيقول: "لي مع القرآن قصة 
طويلة! بدأت أقرؤه -لنفسي- في التاسعة من عمري" أنت متخيل» 
احنا التاسعة من عمري دي سبيستون والأفلام الكارتون فخيالنا كله 
ملوء للأسف بكلام فارغ» بأشخاص مش حقيقيين» بقدوات مش 
حقيقية» هو بدأ علاقته مع القران في التاسعة من عمره. 

فبيقول بدأه للأسف. هو بيقول: "بدون موجّه ولا شارح ولا مُعِين" 
مجرد رغبة ذاتية كانت بداخله» واتكلم ازاي إن كانت والدته بتحثّه على 
ماع القرآن» وإن كانت والدته لما تشغل القرآن كانت بتحب تنصت» 
ولما كان يعمل صوت تقوله اسكت عشان هي عايزة تسمع القرآن, 
فده نا بداخله رغبة إن هو عايز هي بتسمع ايه؟ يعني الكلام ده عبارة 
عن إيه؟ فهو حاول من نفسه يعايش الآيات. 

قال أنا قررت -طبعًا أنا همر سريعًا كده. التفاصيل أنتوا هتقرأوها-, 
قال: أنا قررت إن أنا لازم أحفظ الكتاب ده» واضح إن الكتاب ده 
مهم» وشايف أثره على والدته وعلى عموم الناس» وهو واضح إنه كان 

في مجتمع فيه ناس ملتزمة؛ طبعًا عموم امجتمع كان بعيد, لكن هو تأثره 
ببعض الناس القريبة منه» ناس ليها علاقة بكتاب ربنا. 

فقال: بدأت أحفظ. قررت إن أنا أحفظ الكتاب ده. فحفظت أول 
أربعين آية من سورة البقرة» بعدين قال ايه ده أنا لسه هستنى! هو 
مرضاش يجيب آخر المصحف هو بدأ من الأول؛ قال لسه هستنى أما 
أحفظ. فنفسيته العجولة قال لا أنا مش هستنى لما أحفظء أنا هقرأ 
القرآن» وساب الحفظ وبدأ يقرأ ويقرأ ويعايش, لغاية لما وقف عند قصة 
سيدنا موسى في سورة الأعراف» وبيقول: "استوقفتني القصص كلها 
بصفة عامة, وقصة سيدنا موسى بصفة خاصة في كل موضع ترد فيه. 
وكان منظر السحرة وثعابينهم, وعصا موسى تلقفها وتأقٍ عليهاء منظرًا 
خلاباً بالدسبة لي" متخيل! نفس فكرة, أشبه بفكرة التصوير الفني» هو 
بيعايش الآن مشهد سيدنا موسى» تخيل طفل تسع لعشر سنين بيتخيل 
نبي من الأنبياء بيضرب بعصاه كده البحرء أو بيُلقي عصاه وبتأخذ كل 
الثعابين تلقمها أنت متخيل المشهد! تيل لو ربينا أطفالنا على ده إن 
فيه نبي أرسله الله بمعجزة, وهذا البي وقف أمام الطاغية فرعون ودعاه 

إلى الله تخيل طا أطفالنا يتربوا على ده لما يتربوا على قصص القرآن. 
وكان بيستحضر مشهد انفلاق البحرء وبيقول في مشهد كان بيأثر فيا 
وكان بيحبه وكان كل شوية يقرأه, بيقول: قول الله -سبحانه وتعالی-: 
"لما جَاءَ مُوسَئ لِميقاتتا كلم رَه قال َب ارين أنظز إِلَيِكٍَ قَالَ أن 
ترا وَلْكِنِ انر إلى الل فَِنِ اسْتَقَرٌ ماه فَسَوْفَ تَرَان ‏ فما جلى 
ره لِلْجَبَلٍ جَعَلّهُ دكا وَحَرّ مُوسَئ صعفًا ‏ فَلَمًا أقَاقَ قَالَ سُبْحَائَكَ ثُبْثُ 
لَك وَأَنا اول الْمُؤْمنِينَ" الأعراف:*4١2‏ يقول, شوف المعايشة 
مستحضر نفسه قاعد جوة المشهد "في كل مرة أنظر -مع موسى- إلى 
الخبل" هو متخيل نفسه في المشهد وقاعد بيبص على اجبل» في كل 
مرة» "ثم أترقب في كل مرة هل سيثبت الجبل؟" قاعد يتخيل يا ترى 
الجبل هيثبت؟ "فيرى موسى ربه؟ ثم أرى أنه لم يستقر! وأتخيل صورة 
ارتجاج الجبل وهو يندك. ويخر موسى صعقاء ويظل هنالك فترة مغشيًا 
عليه. لست أدري كم مرة قرأت قصة موسى في القرآن وأنا طفل" ولكن 
كل مرة عرّج على هذه السورة كان يعرج عليها بصفة خاصة. بعد كده 


"كتاب دراسات قرآنية - سورة الرعد" من سلسلة "تدبر القرآن تشويقٌ وتطبيق" 





شبكة الطربق إلى الله way2allah.com‏ 


تكلم "تلك فترة قد خلت بخيالاتها الطفلة وإدراكها المحدود, ثم عدت 






إلى الكتاب مرة أخرى" 


كل مرة بيقول حصل معايا كذا وكذا وكذاء وبعدين انقضت الفترة دي» 
ثم عدت إلى الكتاب مرة أخرى, هل احنا أصلا بدأنا علاقة مع القرآن؟ 
يعني هو في كل مرة بيقول من سنة كان عنده عشر سنين, بدأ المرة دي 
من ٠۳‏ ل ۱۷ بعد كده مثا سن حاجة وعشرين سنة, بعد كده حاجة 
وتلاتين سنة» بعد كده لما كبرء كل مرة كان له علاقة مختلفة مع القرآن. 
طب احنا ٠١‏ وعشرين وتلاتين وأربعين سنة ومعيشناش مع القرآن! 
هنعيش مع القرآن امتى؟ يعني امال احنا هندي وقت لكتاب ربنا امتى؟ 
عاد إلى القرآن مرة أخرى وهو ما بين الثالغة عشرة والسابعة عشرة من 
عمره» بدأ يبقى شاب أو مرحلة مراهقة. المرة اللي فاتت كانت 
خيالات» طفل وعنده خيال واسع» وده دابا عموم الطفل» الطفل 
بيكلم الجمادات, طفل عنده خيال واسع. 

بعد كده بدأ نوع من الروحانية» بيقول كانت فترة اهتمام بالفن» ونوع 
من الاهتمام الروحاني أقرب إلى التصوف شوية» "كنت أعيش في إشراقة 
روحية دائمة مع الله" وكان بيتكلم إن الفترة دي كان بيحب قراءة 
الشيخ محمد رفعت جدًا في الراديو, كان متأثر زي ما قلت بموضوع 
والدته واستماعهاء وكان بيحب يسمع القرآن» ويعايش بصورة روحية 
كلام ربنا -سبحانه وتعالی-. 

المرة دي قال السورة اللي كانت شاغلان اوي سورة مريم, وهم ليهم 
تعبير دايا الأخوان سيد قطب ومحمد قطب» بيستعملوا تعبير مش 
محبب إل يعني لكن هو بيستعملوا التعبير الموسيقي, بيقولك إن فيه نغم 
موسيقي معين للقران. 

طبعًا هو أبدع في وصفه لسورة مريم, يعني الناس أغلب الناس بتحب 
سورة مريم. لا تيجي تقرأ وأنا هسيبلك كلامه عن سورة مرج هتزداد 
حبًا هذه السورة» هتتمنى بعد ما تقرأ كلامه إنك تقف لوحدك في قيام 
الليل» وتدندن بمذه السورة, قاعد واقف كده وأنت قاعد بتدندن ويعني 


ايه وخسن صوتك بالقران وقاعد كده مع تمايات السورة وهو ركز جدًا 

على فايات الآيات في سورة مريم, كانت تجربة ثرية جدًا له» وفرقت 
معه في معايشة روحية لسورة مريم. وعرّج سريعًا على سورة القمر» لكن 
هو أكتر حاحة اتكلم عنها سورة مريم دي كانت مرحلة من 1۴۳ 


وو 


سنه . 

بعد كده كبر» وقال: "بدأت فترة الشباب» وعدت إلى الكتاب مرة 
أخرى» لكن في جولة مختلفة هاما" بدأ الفترة دي بيقول: "جو حالم 
موسيقى النغم, جمال الفن" ده كان قبل كده» المرادي بدأت "صحوة 
ذهنية", بدأ بقى عام "الأفكار المجردة" زي فترة الشباب بعد كده ما 
بيعدي سن العشرين» بيبدأ يبقى عنده تساؤلات فكرية» ويبدأ ممكن 
يسمع شبهات» والواقع اللي هو كان عايش فيه أيام انتشار الشيوعية, 
أشبه بالواقع اللي احنا فيه دلوقتي» يعني احنا دلوقتي الإلحاد بينتشر 
هو أياميهم برضه الإلحاد كان مندشر جذاء كان فيه شبهات ففترة بقى 
الأفكار والنقاشات والمعارك الفكرية, اللي هي فترة ممكن هو سماها 
"فترة التفلسف" برضه رجع للفترة دي يقرأ القرآن. 

أنت متخيل» يعني خيالات الأطفال يرجع للقرآن» أحلام وفن وروحية 
وتصوف يرجع للقرآن» تفلسف وأفكار ونقاشات يرجع للقرآن. 
فبيقول رجعت للقرآن. هو القرآن بيتكلم عن ربنا ازاي؟ يعني الفلسفة 
اتكلمت عن ربنا بطريقة غريبة» بطريقة عقيمة» بطريقة جافة, ب 

مش طريقة عبد بيتكلم عن ربناء طب القرآن بقى بيكلمنا عن ربنا 
ازاي؟ بدأ يتكلم ازاي القرآن مختلف في الكلام عن ربناء وانقضت 
الفترة دي من حياته. 

"ثم عدت إلى القرآن مرة أخرى ولكن على مستوى جديد!" في الفترة 
دي كان أخوه سيد قطب بيكتب كتاب "التصوير الفني" اللي احنا 
اتكلمنا عنه في المساق ده في الأسبوع الرابع» اتأثر جدًا بكتاب أخيه 
"التصوير الفني" وبدأ يخليه ينظر للقرآن نظرة مختلفة» وقال إن الكتاب 
ده فتح له مغاليق لفهم القرآن لم تكن مفتوحة من قبل» ومطولش في 
المرحلة دي؛ لأنه بيحيلك على» أرجع لكتاب التصوير الفني عشان 
تستحضر المشاعر اللي كانت في صدره تجاه القرآن في هذه المرحلة, 
وقال دي برضه فترة انقضت. يبقى دي كانت المرحلة الرابعة من حياته؛ 

بدأ الطفل» وبعد كده الشباب» أو قبل الشباب مرحلة الراهقة» وبعد 
كده الشباب» وبعد كده مرحلة التصوير الفني» بعد كده دي المرحلة 
الخامسة» وأنت بتقرأ حاول ترقم المراحل دي» عشان تستحضر تجربة 
شخص مع القرآن. 

قال المرة دي كان كتاب تابي أخوه برضه كان بيكتبه بس أخوه لما كتب 
"التصوير الفني" كان بينظر نظرة للقرآن. المرة دي نظرة معينة كتاب 
"امه العدالة الاجتماعية في الإسلام", سيد قطب كان ا 
اسمه "العدالة الاجتماعية في الإسلام" الكتاب ده على فكرة حقيقة 
شرعًا فيه بعض الانتقادات» عليه بعض الانتقادات. لکن مش ده 
غرضنا الآن إن احنا نقيم هذا الكتاب» الكتاب رائع "العدالة 
الاجتماعية في الإسلام" فيه نظرة جيدة للإسلام, لكن متأثر ببعض 
القضايا اللي كانت موجودة أيامهاء في مسألة الاشتراكية وغير ذلك, 
بس ده مش فضيتنا يعني. 

الشاهد: أنه بدأ ينظر إن القرآن فيه أفاق في اجتمع» يعني القرآن مش 
بس إن أنا أعيش حياة روحية» ده القرآن بيعا ج ل الجتمع» د 

القرآن بيقدم أطروحات ورؤى لكيفية تعاملات الجتمع» يبقى احنا ديثّنا 
مش دين علمان» يعني ديننا مش مجرد إنك أنت تنعزل في مكان عبادة 
وتقعد تتم بالآيات وفقط. لا ده ديننا ده بيقدم علاج لقضايا مجتمعية. 
فبدأ هنا يخرج بقى من جو الخيالات» وجو التصوف, وجو التفلسف 
كل دي فيها قضايا ذاتية» طب القرآن ده هيشتبك مع امجتمع ازاي؟ 
النصوص دي هتعالج امجتمع ازاي؟ بدأ هنا دي مرحلة خطيرة بدأت في 
حياته, وهو دابا كان لأن هو عايش واقع كان بيدرس أصلًا أدب 
إنجليزي» وقرأ كتير في الفلسفة, فقرأ لفرويد وقرأ لناس قدمت تصورات 
عن الإنسان بعيدة عن ربنا -سبحانه وتعالى - ماما تصورات ضائعة 
في قمة الضلال» فكان بيشوف القرآن بيقدم الحل ازاي. فهنا بدأ يقول 
إن أنا رجعت للقرآن بصورة مختلفة تماما وكان دايعا وده الجميل إن 
عنده عزة نفس, إن القرآن هيقدم حلول. 


بعد كده المرحلة السادسة ودي المرحلة قبل الأخيرة, قال أنا بقى 





"بدأت صحبتي للقرآن تأخذ منحى مختلف ماما" حس إنه بدأ ينضج 

وبدأ يرسم الخطوط العريضة؛ ازاي القرآن بينظر للنفس وللبشرية 
وللمجتمع» وبدأ يكتب كتاب هو اسمه "الإنسان بين المادية والإسلام" 
والكتاب ده رائع في الرد على العلمانيين أو مش للرد. خليه لفهمك 
أنت الأول على نظرة الإسلام المتوازنة اللي بتجمع ما بين النظرة 
الروحية الصرف. أو النظرة المادية الصرف» الإنسان بين المادية 
والإسلام. 

آخر حاجة ودي هي ممكن تكون متعبة شوية بالنسباله ومأساة شوية, 
بيقول: "ثم كنا في المعتقل على إثر ذلك فترة طالت لسنوات" الفترة 
دي كان عنده وقت طويل وكان فيه مدارسة, وبدأ ينظر للقرآن نظرة 
مختلفة, وبدأ في الآخر. آخر حاجة آخر شيء في المقدمة رسم صورة 
كاملة لنظرة القرآن للاقتصاد.ء والاجتماع» والسياسة, والنفس, 
والروح» صورة معينة, أنا عايزك أنت تقرأهاء في آخر المقدمة هو حاول 
برسم صورة جميلة كده, طبعًا هو مرمهاش رسم» لکن كتبها بأسلوبه 
الجميل يوضح لك ازاي القرآن بيقدم نظرة كلية عن كل هذه الأمورء 
خلصت المقدمة أنا طولت فيها شوية عشان أشوقك إنك تقرأ الكتاب. 

بعد كده احنا هنتكلم دلوقتي حاجتين بسرعة: 

عمل مبحث مهم جدًا امه الإبجان بالله, وده اللي أنا عايزك تقرأه, هو 
فيه مبحث صغير خالص أربع حمس صفحات امه أو تلات صفحات 
"القران مكي ومد" يعني هو شوف هو صفحة بس يعني تالات أربع 
يعني أوجه يعني, اتكلم عن الفارق ما بين القرآن المكي والمديي, وكلمتين 
عن السور المكية, مهم إنك تقرأ ده عشان سورة الرعد هو اختار إن 
هي مكية, وسورة الرعد لما تيجي تقرأ في التفاسير فيها خلاف, أنا أميل 
إن هي مكية» هي فيها خلاف هي مكية ولا مدنية» وهو اعتبرها مكية, 
وخد بقول إن هي مكية, فحطها مع القرآن المكي. 


طیب» الإنسان بداخله سؤال من هو الله؟ ما هي صفاته؟ كيف يحدثنا 
القرآن عن اللّه؟ 

يعني لو أنت جبت كتاب وأعيذك أن تفعل يعني» يعني ما أحبش إنك 
تعمل كده., لو جبت كتاب فلسفة وشوفت الكتاب ده بیتکلم عن ربنا 
زاي» يعني فيه كتب كتير بتتكلم عن نظرة الفلسفة سواء اليونانية أو 

الغربية عن ربناء شوف ها بيبصوا عن الإله ازاي» حاولوا يتكلموا عنه 
ازاي» وتشوف القرآن بيتكلم عن ربنا ازاي» قيمة الكتاب ده إن 
الكاتب اطّلع على هذه الأمور» فبيعرفك الفارق الضخم بين القرآن 
بيتكلم عن ربنا ازاي» من أمتع ما ستقرأ لو أنت اديت لنفسك إنك 
تقرأ ده في مكان هادئ بعيد عن الدوشة وبعيد عن المشاغل. 

من أمتع ما ستقرأ كيف تحدّث القرآن عن الله. فعلًا بإذن الله هو 
هيخليك تقف على بعض الحروف» بعض الأفعال اللي تخليك يقولك 
القرآن هنا عمل فارق رهيب» بإنك تقرأ المعلومة العلمية دي, النحل 
مغلا وتعامله مع العسل» بإنك تقرأ المعلومة العلمية دي في كتاب مجرد 
وبين إنك تقرأها في القرآن مختلف تهامّاء الله -سبحانه وتعالى- بملك 
كل شيء . 

ازاي القرآن -وده ركز عليه جدًا- ازاي القرآن كان بيلمس أوتار 
القلب» بيقول هو في المقدمة دي أو قصدي في مبحث الإعان بالله 
فيه أوتار للقلب» في مغلا وتر للحياة والموت, يعني ايه؟ يعني ايه شخص 


بموت قدامك؟ صدمة إن حد مات» يعن ايه شخص يضعف» بمرض» 


٠ 
يف‎ 

القدر. الابتلاءات» الشر اللي احنا بنشوفه في حياتناء الخيرء الإبداع» 
الإتقان اللي موجود في الكون. كل دي تساؤلات بتحصل للنفس لا 
بتشوف الحاجات دي. 

هو بيتكلم ازاي القرآن عا ج كل هذه القضاياء فعلا من أمتع ما قرأت, 
خاصة لما بتقرأ ده في بداية علاقتك بالقرآن» طبعًا أنت ها بتنضج» 
وبتكبر» وبتقرأ حاجات كتير ممكن ترجع تحس إن الكلام ده بسيط: 
لكن ده في الأول كان زاد ضخم, لذلك أنا بكلمك عن تجارب ناس 


خاضت ده في بداية أعمارها وبداية التزامها بالقرآن فرق معاها. 


المبحث جميل طَوّف فيه على أوتار القلب» لمس قضايا زي ما قلت 
الموت, الحياة» القدرء الابتلاءات» لس أوتار عجز الإنسان, العلم, 
سعة علم الله ضعف الإنسان, التاريخ» نظرة القرآن للتاريخ» كل ده 
طوف به» وازاي إن القرآن في كل اللي أنا قلته ده لازم بتجد اسم الله 
لازم تجد أن الله -سبحانه وتعالى - هو الذي يفعل كل شيء, هو القادر 
على كل شيء, يعني فعلا مبحث رائع» المبحث ده طبعًا هي الدسخ 

ممكن تختلف. أنا عندي بدأ من صفحة 7" لصفحة ٦٤‏ ما يقارب 


من ”7 صفحة» ده أهم مبحث تقرأه. 


طبعًا المقدمة مع كلمة السور المكية خدت "٠.‏ صفحة, ودول “ام 
صفحة» أنا عايزك تقرأ 4 > صفحة دول على مهلء أرجوك أنا مش 
عايزك تخلصهم بسرعة, يعني لو قعدت في دول الأسبوع أو عشر أيام 
تقرأهم بالراحة مش مشكلة. لكن عايز؛ لأن ده دلوقتي دي كأنها طريقة 
للنظر لكل -ركز معايا- لكل السور المكية اللي فيها كلام عن ربناء 
يعني فهمك لده. هيفرق في فهمك لسورة الأنعام» وسورة فاطر» وسورة 
الرعد» وسورة لقمان, أي سور فيها كلام كتير عن ربنا هنجد إن الجزء 
ده هيفرق معاك في فهم هذه السورء أي سور, مقطع مثلا في سورة 
غافر بيتكلم عن ربناء مقطع في سورة الزمر بيتكلم عن ربناء مقطع في 
سورة البقرة بيتكلم عن ربناء أي مقطع في القرآن أو سورة فيها حديث 
عن الله -سبحانه وتعالى -» ومعرفة الله -بإذن الله- ده كبداية هيفرق 


معاك. 

وختمه أيضًا ختام رائع» قال في ختام المبحث: "وهكذا كانت التربية 
القرآنية على الإيان بالله, التي بدأت بقوله تعالى: "اقرا بام رَبَكَ الذي 
خَلَقَ' العلق: ,١‏ ثم طوفت بالقلب البشري في مجالات الكون الواسع 
الفسيح» طوفت بك في السماوات والأرض والأفلاك, في المطر النازل 
من السماء ليحيي الأرض بعد مونّاء في النبات المختلف الألوان 
والأشكال والمذاق, طوفت بك في الليل والنهار والقمر والنجوم, في 
أطوار الخلق من النطفة والعلقة والمضغة, في علم الله الشامل الذي يعلم 
الحبة في ظلمات البر والبحرء يعلم الورقة الساقطة من غصنهاء والثمرة 
المنفتحة في كمهاء في تدبير الله امحكم. في بسط الرزق» في قبضه. في 
الإنسان وعجائب خلقه في تأييد الرسل بالمعجزات» ونصرهم على 
المكذبين» في كل ما حول الإنسان ما يقع بصره عليه» وما لا يستطيع 
أن يراه» طوفت به في تلك المجالات كلها ليرى الله أمامه في كل شيء" 

هو ده اللي كان عايز يطلع به القرآن بيخليك ترى أن الله يفعل كل 
شيء» بملك كل شيء, عليمٌ بكل شيءء هو على كل شيءٍ قدير - 


سبحانه وتعالى -, دي طريقة مختلفة لا يقدمها إلا القرآن. 


طيب احنا اتكلمنا كده بفضل الله عن الجزء الأول ازاي الشيخ محمد 
قطب عمل لنا تشويق إن احنا كيف يتحدث القرآن عن الله ولا سيّما 
القرآن المكي اللي فيه آيات كتير بتتكلم عن معرفة ربنا -سبحانه 
وتعالى-. وهو انتقى تلات سور: انتقى سورة الرعد» وسورة لقمان. 
وسورة فاطر, وكلام ربنا كله جميل» يعني وأنا بختار, أنا مش عارف والله 
هختار سورة الرعد, ولا سورة لقمان» ولا سورة فاطرء كل السورء كل 
كلام ربنا جميلء وإن شاء الله لا ربنا يفتح عليك في فهم سورة 
وتعايشهاء وتذوق لذة لم تذوقها من قبل» هتشتاق إنك تخلص السورة 
دي عشان تروح لسورة ثانية» المهم إن احنا وقع اختيارنا على سورة 


الرعد. 

هو بدأ بماء وسورة الرعد لما تيجي تفتح كده المصحف وتبص الصفحتين 
قصاد بعض كده هنتكلم على الطبعة اللي هي السعودي مش الطبعة 
الشمرلي» يعني موجودين قصاد بعض كده. تلاقي الصفحة دي كلها 
قدرة ربنا المطلقة, الصفحة اللي قصادها علم الله المطلق. 

يعني أنت أول ما بتستفتح السورة عايش مع قلب بيطوف مع قدرة 
ربنا -سبحانه وتعالى-» مع علم الله المطلق» ويا سلام ختام الصفحتين, 
وربنا بيقول: "وَيُسَبَحُْ الرَعْدُ مده وَالْمَلَاتَكَةُ من خيفته' ء: 
أنت متخيل 11 بعد شوط القدرة ده والعظمة, والعلم. والرعد 
اللي أنت بتخاف منه, الرعد ده خايف من ربناء 'وَيُسَبحْ الرَّعْدْ بحَمْدِهِ 
وَالْمَلَائِكَةٌ من خيفته" وبالرغم من ده أن يعني المخلوقات العظيمة تخاف 
من الله -سبحانه وتعالى- والإنسان الضعيف في منه ناس "وَهُمْ يجَادِلُونَ 
في الله وَهُوَ شَدِيدُ الال" الرعد: 18 -سبحانه وتعالى- حليم. 
فعا ما أشاد كما قال البي -صلى الله عليه وسلم-: "ليس أَحَدٌ أؤ: 
لیس شيء صر على ادى سمعَهُ من الله َم ليَدْعُونَ له ولَدَا ونه 


١ CE 


بُعافيهم وَيَرْرْقَهُمْ 


١‏ صحيح البخاري 

سورة الرعد سورة جميلة جذا» سورة مكية زي ما قلت هي فيها خلاف. 
لكن المعاني اللي فيها أقرب للمعانن اللي نزلت في مكة, تقرأ سورة 
الرعد الأول» نصيحتي لك قبل ما تقرأ كلام محمد قطب» أنت لو 
دلوقت خلصت مبحث الإعان بالله, ده التشويق» نيجي للتطبيق» قبل 
ما تقرأ المبحث» مش عايز أطلب منك اللي طلبته منك في سورة القيامة 
هيبقى صعب شوية؛ لأن سورة الرعد أطول. 

- إنك طبعًا تحفظهاء وتصلي بيهاء وتعايشهاء وتسمعها لصوت بتحبه. 
ده أفضل حاجة. 

- مش قادر, اقرأها على الأقل مرة واحدة بتركيز. 

يعني امسك المصحف, مكان بعيد عن الناس» خلوة لوحدك واقرأً 
السورة بتركيزء بعد ما تخلص أنت قراءة السورة لو جواك تساؤلات 
اكتبهاء ارجع اقرأ بقى كلام محمد قطب. 

طيب» احنا قولنا اللي في الأول ٠١‏ صفحة تقريبًاء سورة الرعد في 
الكتاب من صفحة ”5 ١‏ للائة حاجة وتسعين, ما يقارب حاجة وأربعين 
صفحة» طيب واحد يقولي مش قادر» أنت كده مدينا واجب كتير وأنا 
مش هقدر أقرأ كل ده» أقولك خلاص اقرأ على الأقل الربع الأول من 
السورة, يعني اللي هو بدأ من أول "الجر" > الصفحة دي واللي 
قصادها والضهر ده لغاية قول الله -سبحانه وتعالى-: 'أُولَيِكَ طَنُمْ سُوعْ 
ا لساب وَمَأَوَاهُمْ جهنم وَبِئْسَ الْمِهَادُ" > 'أَفَمَن يَعْلَم' ممكن 
تقف لو مش قادر يعني» التلت صفحات دول فيهم كلام عن ربنا كتير 
وفيهم مَكَل مهم جدًا جذا لعلاقة الحق مع الباطل والصراع اللي بينهم. 
ودول هو شارحهم فيما يقارب ٠١‏ صفحة بس» يعني لو أنت قريت 
٠‏ صفحة الأولانيين» ومش قادر تكمل سورة الرعد كلهاء وأنا شايف 
إن ده عيب اوي بس خلاص نفترض إن أنت عندك انشغالات ومش 
قادر فعا حقيقةء هتقرأ العشرين صفحة دول. 

أنا كان نفسي أصلًا أقولك كمان اعمل نفس اللي عملته في سورة 
القيامة؛ احفظهاء وصلّ بيهاء واقرأها من الظلال» واقرأها من السعدي, 
واقرأها من ابن كثير» هنا هنشيل الظلال ونحط مكانه دراسات فرآنية. 
يعني اللي حاول يدي معان إعانية؛ لأن هنا مفيش تفسير, هنا مفيش 
آثار عن السلف» هنا مش هتجد معان مفردات إلا نادراء لكن لا 
ترجع للسعدي ولابن كثير وتضيف معاه بقى المرة دي هنا مكان الظلال 






تحط دراسات قرآنية» صدقني سورة الرعد هتفرق معاك ماما بإذن الله 
-سبحانه وتعالى-, هتنقل علاقتك في فهم كلام ربنا ولا سيّما في السور 
اللي بتتكلم عن معرفة الله. 

تيل مرة تانية عملت كده في سورة فيها أحكام تشريعية» وفهمت كيف 
يتكلم القرآن عن الأحكام التشريعية» قمت صليت بسورة البقرة, 
وعملت في مرة كيف يتكلم القرآن عن قصص القرآن, وقمت مذاكر 
سورة الأعراف» في كل مرة تدرس جانب من الجوانب» وتعيش مع سورة 
من السور» وبعد كده تمر على المصحف كاملاً في ختمة في صلاة 
التراويح في القرآن, بفضل الله أنت ارتقيت درجة في علاقتك بالقرآن. 

يبقى آخر مجلس النهاردة كان فكرته تشويق: عن طريق مبحث الإيمان 
بالله اللي في أول كتاب دراسات قرآنية» ثم التطبيق: سورة الرعد. 
سورة الرعد: 

- اقرأها الأول أنت من المصحف. 

- اسمعها لصوت بتحبه ولا سيّما لو سمعتها كتير أَفَضّل ذلك. 

- وبعد كده ارجع اقرأ كلام محمد قطب. 

- طبعًا أَفَضّل إن يبقى معاه على الأقل السعدي أو ابن كثير» حاجة 
تضبط بس عشان لو احنا يعني اختلفنا مع الشيخ محمد قطب في 
حاجة» أنت يبقى معاك حاجة بتثق فيها ترجع ها زي ابن كثير أو 
السعدي. 

والقضايا اللي آثرها هنا إن شاء الله ميبقاش فيها أي خلاف يعني» بعض 
الحاجات تفيد المختصين شوية؛ لكن الكلام اللي فيها هو بيمر مرور 

عايزك تقرأها زي ما قلت على مكث, اقرأها بتأن» مش إنك أنتء أنا 
فاضل لي صفحتين» فاضل لي خمس صفحات واخلص» أخلّص 
الواجب» وعملت صح على الواجب» لاء هو أنت بتقرأ لنفسك» يعني 
أنت مش بتقرأ عشان تمتحن في مساقء أو بتقرأ عشان تاخد شهادة, 
لا أنت بتقرأ لنفسك» فأنت لو أنت بتكروت.» أنت بتكروت على 
نفسك» فأنا عايزك بفضل الله تدي لنفسك وقت للارتباط بالقرآن إن 
شاء الله بإذن الله بإذن الله -سبحانه وتعالى- لو خلصت معانا المساق» 
وطبقت القراءات اللي احنا قولنا عليها إنك تقرأ الكتب سواء 
التشويقية أو التطبيقية» واديت لنفسك وقت في الصلاة» طول الصلاة 
والتكرار بالسورة, يعني سورة الرعد دي هاتما في ركعة, أوتر بسورة 
الرعد. 

محفظتهاش صل من المصحف. صل بسورة الرعد لوحدك؛ اختار ليلة 
تكون فاضي معندكش شغل الصبح تان يوم» هتنام بدري وتصحى قبل 
الفجر» صلي بعد العشاءء المهم وقت تكون مش مستعجل» سورة 
الرعد هي مش كبيرةء أنت ممكن تخلصها أصلًا تقرأها بسرعة في عشر 

دقايق, لاء أنا عايزك تقرأها على مكثء تقرأ وتكرر الآيةء والآية اللي 
تأثر فيك تكررها تافي» ادي لنفسك وقت تعيش مع القرآن. هيفرق 
معاك في بقية عمرك, في بقية حياتك, ده الزاد الإيماني اللي هتتكئ عليه 
إذا حدث لا قدر الله ابتلاءء إذا حدث إشكال في حياتك, إذا مررت 
بظروف صعبةء هو ده الزاد الإيمانى اللي هتتكئ عليه. 

ياما ناس بفضل اللّه اجتهدت في ده وبعدين مرت بابتلاءات» يقول ياه 
أنا تذكرت معان سورة غافر» أنا تذكرت معانى سورة طه» أنا تذكرت 
معان في سورة سبأ. أناكان ليا أيام عشتها مع سورة الأعراف, أنا كان 
ليا أيام عشتها مع سورة المائدة, كل واحد له ذكريات مع سورة أو 
أكترء لازم يبقى ليك صحبة مع كتاب ربنا -سبحانه وتعالى-. 






اخترنا إن البداية تكون بالأخلاق في الحجرات, وبالمفصّل القيامة, 
وععرفة الله في سورة الرعد. دول التلات السور المفروض إن أحنا طبقنا 


عليهم في المساق ده: 
- الحجرات: الأخلاق. 

شبكة الطريق إلى الله way2allah.com‏ 

- القيامة: المفصل وذكر الدار الاخرة. 

- الرعد: معرفة الله والمفل الرائع المذكور فيها اللي بيتكلم عن الصراع 
بين الحق والباطل. 

دول من أخطر أربع مواضيع أنت المفروض تر عليهم في القرآن كثيرا: 
الأخلاق» الدار الآخرة, معرفة الله. الصراع بين الحق والباطل؛ لأن أنت 
جند من جنود الحق لنصرة هذا الدين. 

أنت كده فهمت أربع مواضيع رئيسية مركزية في القرآن» فيه مواضيع 
تانية مركزية تمر عليها أكتر بإذن الله -عز وجل-ثمر مع مساق آخر 
يكون مساق تربوي» بس ممكن نفصل بمساق علمي» وبعد كده نرجع 
للمساقات التربوية. 

أسأل الله -سبحانه وتعالى- أن يفتح علينا وعليكم, وأن يجعلني وإياكم 
من أهل القرآن الذين هم أهله وخاصته, أقول قولي هذا وأستغفر الله 
لي ولكم. سبحانك اللهم وبحمدك, أشهد أن لا إله إلا أنت» أستغفرك 
وأتوب إليك» وجزاكم الله خيرا. 

